jkorsvik/nowiki_second_scrape_merged huggingface dataset:
Korthalekameleoner

Korthalekameleoner er en slekt av kameleoner.
De forekommer kun på Madagaskar, og de fleste artene har en svært begrenset utbredelse. En finner dem i ulike skogtyper på store deler av øya, men de finnes ikke i det sentrale høylandet og lengst sør.Korthalekameleonene er jordfargede, og lever i motsetning til de fleste andre kameleoner på marka. Halen er kort, og kan ikke brukes til å holde fast i greiner. Alle artene er små, og de minste av alle kameleoner tilhører denne slekten. Voksne eksemplarer av Brookesia micra er alltid kortere enn 30 mm, og er blant de minste av alle landlevende virveldyr.


== Arter ==
Denne oversikten bygger på The Reptile Database, men fire arter beskrevet i 2012 er også tatt med.

Brookesia ambreensis
Brookesia antakarana
Brookesia bekolosy
Brookesia betschi
Brookesia bonsi
Brookesia brygooi
Brookesia confidens
Brookesia decaryi
Brookesia dentata
Brookesia desperata
Brookesia ebenaui
Brookesia exarmata
Brookesia griveaudi
Brookesia karchei
Brookesia lambertoni
Brookesia lineata
Brookesia lolontany
Brookesia micra
Brookesia minima
Brookesia nasus
Brookesia perarmata
Brookesia peyrierasi
Brookesia ramanantsoai
Brookesia stumpffi
Brookesia superciliaris
Brookesia therezieni
Brookesia thieli
Brookesia tristis
Brookesia tuberculata
Brookesia vadoni
Brookesia valerieae


== Referanser ==


== Videre lesning ==
F. Glaw og M. Vences (2006). Field Guide to the Amphibians and Reptiles of Madagascar (engelsk) (3 utg.). Vences & Glaw Verlag GbR. ISBN 978-3929449037. 
F.W. Henkel og W. Schmidt (1995). Amphibien und Reptilien Madagaskars, der Maskarenen, Seychellen und Komoren (tysk). Stuttgart: Verlag Eugen Ulmer. ISBN 978-3800173235.  [revidert engelsk utgave Amphibians and Reptiles of Madagascar, the Mascarene, the Seychelles, and the Comoro Islands, Krieger Publishing Company, 2000]
P. Nečas og W. Schmidt (2004). Stump-tailed Chameleons: Miniature Dragons of the Rainforest (engelsk). Edition Chimaira. ISBN 978-3930612598. 


== Eksterne lenker ==
(en) Korthalekameleoner i Encyclopedia of Life 
(en) Korthalekameleoner i Global Biodiversity Information Facility 
(en) Korthalekameleoner hos ITIS 
(en) Korthalekameleoner hos NCBI 
(en) Kategori:Brookesia – bilder, video eller lyd på Wikimedia Commons 
Brookesia – detaljert informasjon på Wikispecies
Kristin Berge (redaktør)

Kristin Berge (født 1971, oppvokst i Morgedal i Telemark) er redaktør i Telemark Tidend.Kristin Berge er utdannet i historie, folkloristikk og kulturfag. Det meste av karrieren har hun hatt i pressen (Vest-Telemark Blad, Telemarksavisa, Sandefjords Blad, Porsgrunnsposten og Varden). Hun har også en del års erfaring som lærer i grunnskole og videregående skole i Vinje og Skien.


== Referanser ==
Rico Rönnbäck

Rico Rönnbäck eller Rickard Nils Gösta Rönnbäck (født 18. juli 1946 i Sankt Görans församling, Stockholm) er en svensk skuespiller.
Rönnbäck er utdannet som bygningsingeniør som skiftet over til å bli skuespiller og studerte ved Scenskolan i Stockholm 1974-1977. Han ble engasjert ved Göteborgs Stadsteater, Skånska Teatern 1977-1978 og ved Dramaten 1978-1982. Han grunnla i 1993 Stiftelsen Shakespeare ´91, som sammen med skoleledere og ledergrupper sirkler inn problem og utformer handlingsprogram for enkelt skoler.


== Filmografi (utvalg) ==


== Eksterne lenker ==
(en) Rico Rönnbäck på Internet Movie Database 
(sv) Rico Rönnbäck i Svensk Filmdatabas 
(en) Rico Rönnbäck hos The Movie Database
Eva Hildrum

Eva Hildrum (født 22. juni 1948) er en norsk tidligere embetskvinne. Fra 2006 til 2015 var hun departementsråd i Samferdselsdepartementet.
Hildrum er tok hovedfag i statsvitenskap i 1985/86 (cand.polit.). Hun var ansatt i Statskonsult fra 1986 til 1990. Fra 1990 til 1995 arbeidet hun i Arbeids- og administrasjonsdepartementet. Fra 1995 til 1997 var hun ekspedisjonssjef i Barne- og familiedepartementet. Hun var ekspedisjonssjef i Samferdselsdepartementets Post og teleavdeling fra 1997 til 2005 (siden 2003 avdeling for luft-, post- og telekommunikasjon). 21. desember 2005 ble ut utnevnt til departementsråd i Samferdselsdepartementet.I 2012 ble Hildrum oppnevnt til ordenskansler i St. Olavs Orden.


== Litteratur ==

(no) Publikasjoner av Eva Hildrum i BIBSYS


== Referanser ==
Finlands herrelandslag i bandy

Finlands herrelandslag i bandy representerer Finland i internasjonal bandy for menn. Laget trenes av Antti Parviainen. Finlands aller første landskamp ble spilt mot Sverige i Helsingfors i 1919, en kamp de vant 4-1. Finland har vunnet verdensmesterskapet i bandy én gang, i 2004.


== Resultater Verdensmesterskap ==


== Medaljeoversikt VM ==


== Eksterne lenker ==
Det finske bandyforbundets offisielle hjemmeside Arkivert 10. mars 2011 hos Wayback Machine.
Lee Chong Wei

Lee Chong Wei (født 21. oktober 1982 i Bagan Serai, Perak) er en malaysisk badmintonspiller. Både i Sommer-OL 2008 i Beijing, Kina og i Sommer-OL 2012 i London tok Lee sølv bak Lin Dan fra Kina.Lee har også en bronse fra VM i 2005 og sølv fra VM i 2011.
I hjemlandet er Lee en stor stjerne, og han ble utnevnt som goodwillambassadør for Unicef i 2009.


== Fotogalleri ==

		


== Referanser ==


== Eksterne lenker ==
(en) Lee Chong Wei – Olympedia 
(en) Lee Chong Wei – Sports-Reference (OL-resultater – arkivert) 
(en) Lee Chong Wei – Commonwealth Games Federation 
(en) Lee Chong Wei – BWF (bwf.tournamentsoftware.com) 
(en) Lee Chong Wei – BWF (bwfbadminton.com) 
(en) Lee Chong Wei – TheSports.org
Sovjetunionens herrelandslag i bandy

Sovjetunionens herrelandslag i bandy representerte Sovjetunionen i internasjonal bandy for menn fra 1922 til 1991. Laget vant de 11 første verdensmesterskapene i bandy og tok totalt 14 mesterskap. Etter Sovjetunionens oppløsning overtok Russland lagets posisjon, men også Kasakhstan, Belarus, Estland, Latvia og Ukraina har egne bandylandslag.


== Resultater Verdensmesterskap ==


== Medaljeoversikt VM ==
Zhang Ning

Zhang Ning (født 19. mai 1975 i Jinzhou) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina. Her tok hun gull foran Xie Xingfang fra Kina. Hun har også gull fra Athen-OL i 2004.


== Referanser ==


== Eksterne lenker ==
(en) Zhang Ning – Olympedia 
(en) Zhang Ning – Sports-Reference (OL-resultater – arkivert) 
(cn) Zhang Ning – Kinas olympiske komité 
(en) Zhang Ning – BWF (bwf.tournamentsoftware.com) 
(en) Zhang Ning – BWF (bwfbadminton.com) 
(en) Zhang Ning – TheSports.org
Xie Xingfang

Xie Xingfang (født 8. januar 1981 i Guangzhou) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina. Her tok hun sølv bak Zhang Ning fra Kina. Hun har også to gull fra VM i 2005 og 2006.


== Referanser ==


== Eksterne lenker ==
(en) Xie Xingfang – Olympedia 
(en) Xie Xingfang – Sports-Reference (OL-resultater – arkivert) 
(en) Xie Xingfang – BWF (bwf.tournamentsoftware.com) 
(en) Xie Xingfang – BWF (bwfbadminton.com)
Marie Therese Flanagan

Marie Therese Flanagan er en irsk historiker, som først og fremst har arbeidet med irsk kirkehistorie i middelalderen. 
Flanagan er utdannet fra University College Dublin, og dr.philos fra University of Oxford. Hun er nå tilknyttet Queen's University Belfast som professor i middelalderhistorie.
Flanagan er International Relations Secretary  for Royal Irish Academy, og er også medlem av akademiets eksekutivkomite og råd.  


== Bibliografi i utvalg ==
The transformation of the Irish church in the twelfth century (Woodbridge, 2010)'Defining lordships in Angevin Ireland: William Marshal and the king's justiciar' i M. Aurell og F. Boutoulle (red), Les seigneuries dans l'espace Plantagenet (Pessac, 2009)'Saint Malachy and the introduction of Cistercian monasticism to the Irish church', i Seanchas Ardmhacha, xxii (2009)'Devotional images and their uses in the twelfth-century Irish church’ i H. B. Clarke og J. R. S. Phillips (red), Ireland, England and the Continent in the Middle Ages and beyond (Dublin, 2006).Irish royal charters: texts and contexts (Oxford, 2005).‘High-kings with opposition, 1072-1166’ in D. Ó Cróinín (red), A new history of Ireland, i: Prehistoric and early Ireland (Oxford, 2005).Irish society, Anglo-Norman settlers, Angevin kingship: interactions in Ireland in the late twelfth century (Oxford, 1989).


== Referanser ==


== Eksterne lenker ==
Profil ved Queen's University Belfast
Maria Kristin Yulianti

Maria Kristin Yulianti (født 25. juni 1985 i Tuban i Jawa Timur i Indonesia) er en indonesisk badmintonspiller. Hennes største internasjonale resultat kom da hun representerte Indonesia under Sommer-OL 2008 i Beijing, Kina. Her tok hun bronse bak Zhang Ning fra Kina. Hun har også en femteplass fra VM i 2007.


== Referanser ==


== Eksterne lenker ==
(en) Maria Kristin Yulianti – Olympedia 
(en) Maria Kristin Yulianti – Sports-Reference (OL-resultater – arkivert) 
(en) Maria Kristin Yulianti – BWF (bwf.tournamentsoftware.com) 
(en) Maria Kristin Yulianti – BWF (bwfbadminton.com)
Russlands herrelandslag i bandy

Russlands herrelandslag i bandy representerer Russland i internasjonal bandy for menn. Laget trenes av Sergej Mjaus. Etter Sovjetunionens oppløsning i 1991 overtok først Samveldet av uavhengige stater og deretter Russland lagets plass og dominerende posisjon innen idretten. Sovjetunionen hadde vunnet 14 av de første 17 verdensmesterskapene i bandy, og Russland har siden 1991 vunnet ni verdensmesterskap. 


== Resultater Verdensmesterskap ==


== Medaljeoversikt VM ==
Du Jing

Chen (født 23. juni 1984 i Anshan) er en kinesisk badmintonspiller. Hennes største internasjonale resultat, kom da hun representere Kina under Sommer-OL 2008 i Beijing, Kina og tok gull sammen med Yu Yang. Hun har også en fjerdeplass fra VM i 2007.


== Referanser ==


== Eksterne lenker ==
(en) Du Jing – Olympics.com 
(en) Du Jing – Olympic.org 
(en) Du Jing – Olympedia 
(en) Du Jing – Sports-Reference (OL-resultater – arkivert) 
(cn) Du Jing – Kinas olympiske komité 
(en) Du Jing – BWF (bwf.tournamentsoftware.com) 
(en) Du Jing – BWF (bwfbadminton.com) 
(en) Du Jing – TheSports.org
Yu Yang

For landhockeyspilleren se: Yu Yang (hockeyspiller)Yu Yang (født 7. april 1986 i Haicheng) er en kinesisk badmintonspiller. Hennes største internasjonale resultat kom da hun representere Kina under Sommer-OL 2008 i Beijing, Kina og tok gull sammen med Du Jing. Hun har også en bronse fra Mixed Double under samme mesterskap.


== Referanser ==


== Eksterne lenker ==
(en) Yu Yang – Olympedia 
(en) Yu Yang – Sports-Reference (OL-resultater – arkivert) 
(en) Yu Yang – BWF (bwf.tournamentsoftware.com) 
(en) Yu Yang – BWF (bwfbadminton.com) 
(en) Yu Yang – TheSports.org
Monotheist

Monotheist er Celtic Frost sitt siste studioalbum, utgitt i 2006.


== Sporliste ==
«Progeny» 5:01
«Ground» 3:55
«A Dying God Coming Into Human Flesh» 5:39
«Drown In Ashes» 4:23
«Os Abysmi Vel Daath» 6:41
«Temple of Depression»*  4:59
«Obscured» 7:04
«Incantation Against Yo»* 5:06
«Domain Of Decay» 4:38
«Ain Elohim» 7:33
«Triptych» 21:25
«Totengott»
«Synagoga Satanae»
«Winter»*Bonusspor på Limited Digipack, vinyl og japansk utgivelse


== Personell ==
Tom Gabriel Fischer  – gitar, vokal
Martin Eric Ain – bass, vocal
Erol Unala – gitar
Franco Sesa – trommer


== Eksterne lenker ==
(en) Monotheist på Discogs 
(en) Monotheist på MusicBrainz 
(en) Monotheist på Encyclopaedia Metallum 
(en) Monotheist på AllMusic
Swan River

Swan River er en elv i delstaten Vest-Australia i Australia. Ved munningen av elven ligger delstatens hovedstad Perth og havnebyen Fremantle. Elven har sitt navn fra svartsvanene som holder til i området.


== Historie ==
Området rundt elven var bebodd av aboriginer fra noongarstammen for ca. 40 000 år siden. Den første europeeren i området var trolig Frederick de Houtman som seilet langs kysten av Vest-Australia i 1619. Han gjorde ingen forsøk på landgang og seilet videre nordover.
28. april 1656 forliste det nederlandske skipet «Vergulde Draeck» 107 kilometer nord for Swan River på vei til Batavia. En senere ekspedisjon oppdaget Rottnest Island ved munningen av elven, men de gikk ikke i land. De seilet videre nord og fant vraket etter «Vergulde Draeck». 
Elven ble navngitt av Willem de Vlamingh som utforsket elven oppstrøms i 1697.
I likhet med sine forgjengere ble heller ikke de Vlamingh spesielt imponert av området og den nederlandske interessen for området var ikke stor. Etterfølgende franske og engelske ekspedisjoner viste også liten interesse for å kolonisere området. Det var først i mars 1827 at James Stirling utforsket området delvis til fots at interessen ble vekket. Området ble tatt i bestitelse i 1829 av Charles Fremantle og det som skulle bli byen Perth ble grunnlagt av Stirling som en britisk koloni med navnet Swan River Colony.
Den spillemand snapped fiolen fra væg

«Den spillemand snapped fiolen fra væg» er opprinnelig et dansk skillingstrykk med tekst av Holger Drachmann (1846–1908). Han var en dansk poet og dramatiker, som var født i Danmark. Han prøvde seg først om kunstmaler, men ble i stedet forfatter. Melodien til denne visa er laget av den danske komponisten Leopold Rosenfeld (1849–1909).


== Teksten ==


== Kilder ==
Oldemors visebok av Eli Støre Erichsen, Cappelen 1976
Den tapre landsoldat

«Den tapre landsoldat» er en dansk skillingssang med melodi av Ole Emil Hornemann (1809–1870) og tekst av Peter Faber (1810-1877).

En alternativ sangtittel er Den gang jeg dro af sted etter sangens første strofe. Sangen ble svært populær både i Danmark og i Norge. Peter Jessen skriver i sine memoarer at den ble fremført i Bergen den 17. mai 1864: «Hjemme i Bergen (---) var der hin Tirsdag Gudstjeneste i alle Byens Kirker, Kongesalut fra Fæstningen og Fløifjeldet og Revy paa Torvet over indkommanderede 1200 à 1300 Mand, som holdtes i Beredskab for Tilfælde af, at man bestemte sig for at hjælpe Danmark i den for det saa skjæbnesvangre Krig. Den 17 Mai marcherede de fredeligt gjennem Walkendorfsgade, Olaf Kyrres Gade og Vaskerelven til Engen – den gamle Jonsvold – (siger Bergensposten), hvor de under Musiken til „den tapre Landsoldat“ pelotonvis defilerede forbi Brigadechefen i „høljende Regnveir“. Den kronede Nationalsang „Sønner af Norge“ blev, som det lader til, ikke spillet; vor nærværende, „Ja vi elsker“, kom først senere til Nationalsangs Værdighed, og i Skandinavismens Rus i 1864 laa „Den tapre Landsoldat“, ligesom i 1849 og de første af Femti-Aarene, paa alles Læber baade i Tide og Utide.» Morten Pontoppidan, bror av Henrik Pontoppidan, skriver i sin erindringsbok Minder og oplevelser om et sangstevne (en sangerfest) i Randers sommeren 1870, der da nyheten om at Frankrike hadde erklært Preussen krig ble kjent midt under en konsert. Alle skjønte at dermed skulle danske soldater snart kjempe på fransk side mot de prøyssiske styrkene. Resten av konsertprogrammet forble ufremført, og i stedet sang kor og publikum allsang: «Fædrelandssange var det eneste, vi vilde høre. Og Marseillaisen, den maatte Sangerne frem med, Gang efter Gang. Og vi nede paa Pladsen sang jo med, saa godt vi kunde. Og saa „Den gang jeg drog afsted“. Og disse to stadig om igen.»«Den tapre landsoldat» blir fortsatt ofte sunget i Danmark, kanskje særlig i Sønderjylland.


== Bruk i andre kunstverk ==
I første episode av den danske tv-serien 1864 blir melodien spilt på piano av skuespillerinnen Johanne Luise Heiberg, og hennes mann Johan Ludvig Heiberg kommenterer at "Johanne, hun bliver sådan innimellom angrebet af et pludseligt anfald af folkelighed. Hun er altså helt grebet af den sang. Personligt synes jeg nok..." Seriens biskop Monrad avbryter ham: "Det er en sang i god, dansk ånd. En dansk sang for de danske. National, frisk, fuld af vågemod og optimisme. Intet under at folk elsker den." "Lige mine ord," svarer Johan Ludvig Heiberg.


== Teksten ==


== Referanser ==


== Eksterne lenker ==
Oldemors visebok av Eli Støre Erichsen, Cappelen 1976
Sjømannens avskjedssang til sin kjæreste

«Sjømannens avskjedssang » er et skillingstrykk av Vilhelm Wexels Krag, ifølge skillingstrykket. Krag var født 24. desember 1871 og døde 10. juli 1933. Han var en norsk forfatter og lyriker, og skrev en rekke bøker og skuespill. Denne visa er en variant av skillingstrykket Adjø, farvel.


== Teksten ==


== Kilder ==
Oldemors visebok av Eli Støre Erichsen, Cappelen 1976
Ardhi universitet

Ardhi universitet (ARU; engelsk: Ardhi University) er et universitet i Tanzania. Det ble etablert som universitet 28. mars 2007, men har eksistert i andre former siden 1956. Universitetet ligger på Observation Hill i Dar-es-Salaam, like i nærheten av Universitetet i Dar-es-Salaams hovedcampus. Ardhi universitet var del av Universitetet i Dar-es-Salaam fra 1996 til 2007, og var kjent som University College of Lands and Architectural Studies (UCLAS). Før dette var universitetet kjent som Ardhi-instituttet.
Universitetet er delt inn i seks skoler, som underviser i arkitektur og design, konstruksjonsøkonomi og administrasjon, geospatial vitenskap og teknologi, eiendomsstudier, urban og regional planlegging og miljøvitenskap og teknologi. Antall akademisk ansatte med doktorgrad har økt fra tre i 1996 til 43 i 2008.


== Referanser ==
ARU

ARU kan sikte til:

Ardhi universitet i Tanzania
IOK-landskode for Aruba (Aruba under OL)
Iraqw

Iraqw er et kusjittisk språk som snakkes i de tanzanianske regionene Arusha og Manyara. Ifølge Ethnologues tall fra 2001 snakkes iraqw av 462 000 personer, og tallet er økende på grunn av at iraqwfolket er åpen for andre folkegrupper. Språket har mange lånord fra datooga, spesielt i poetisk språk. Språket gorowa, som snakkes sør for iraqw, deler mange karakteristikker med iraqw, og regnes av og til som en dialekt av iraqw.


== Referanser ==


== Litteratur ==
Maarten, Mous. 1993. A grammar of Iraqw. Hamburg: Buske.
Mous, Maarten, Martha Qorro, Roland Kießling. 2002. Iraqw-English Dictionary. With an English and a Thesaurus Index. Cushitic Language Studies Volume 18.
Tom Conti

Tom Conti (født 22. november 1941 i Paisley i Renfrewshire, Skottland) er en skotsk skuespiller, teaterregissør og forfatter. Hans fulle navn er Thomas Antonio Conti. 
Contis far var av italiensk avstamming og hans mor var fra Skottland. Conti ble utdannet ved St. Aloysius' College for katolske gutter i Glasgow, og senere studerte han ved Royal Scottish Academy of Music and Drama som også ligger i Glasgow. 
Conti er kjent som en meget dyktig skuespiller. Han begynte å arbeide med Dundee Repertory Theatre i 1959. Han har også deltatt i flere amerikanske teateroppsetninger på Broadway. Conti har også spilt i en rekke amerikanske og britiske filmer, blant disse er Merry Christmas, Mr. Lawrence (1983), Reuben, Reuben (1983), American Dreamer (1984), Shirley Valentine (1986), Saving Grace (1985) og Dangerous Parking (2007). 
Conti har skrevet boken The Doctor, som ble publisert i 2004. Det er en spenningsroman om en tidligere pilot og hemmelig agent.
Conti har vært gift med den skotske skuespilleren Kara Wilson siden 1967 og deres datter Nina Conti er også skuespiller, foruten buktaler.


== Referanser ==


== Eksterne lenker ==
Offisielt nettsted 
(en) Tom Conti – kategori av bilder, video eller lyd på Commons 
(en) Tom Conti på Internet Movie Database 
(sv) Tom Conti i Svensk Filmdatabas 
(da) Tom Conti på Filmdatabasen 
(da) Tom Conti på Scope 
(fr) Tom Conti på Allociné 
(en) Tom Conti på AllMovie 
(en) Tom Conti hos The Movie Database 
(en) Tom Conti hos Internet Broadway Database 
Tom Conti i Jesus, My Boy, Pleasance Theatre
Skokiian

«Skokiian» er en coverlåt med humortrioen Prima Vera, opprinnelig utgitt 12. oktober 1981 på musikkalbumet Den 5te. Sangen ble innspilt 24.-27. august 1981 i Roger Arnhoff Studio i Oslo. Lava var musikere.Originalversjonen heter «Skokiaan» (altså to A i stedet for to I) framført av The Four Lads, en kanadisk mannlig sangkvartett. Det var opprinnelig en instrumental som ble skrevet av August Msarurgwa fra Rhodesia (som i dag heter Zimbabwe) og utgitt med bandet med det lange navnet: African Dance Band of the Cold Storage Commission of Southern Rhodesia.Opprinnelig var tittelen navnet på en type alhoholholdig drikke som ble illegalt laget i Afrika (altså hjemmebrent), men i sangen blir skokiaan mer fremstilt som navnet på en dans.
I 1954 ble det skrevet tekst på engelsk til sangen og det ble gjort av amerikaneren Tom Glazer. 4. august samme år ble den innspilt (med tekst) av den kanadiske gruppen The Four Lads og utgitt kort etter.Original-teksten er en hyllest til Afrika og deres rytmiske dans. I Prima Veras tekst er dette opprinnelige temaet beholdt, men de har supplert med en del kjendiser som de mener spiller/elsker skokiian: Paul Simon, Bruce Springsteen, Cliff Richard, Mick Jagger, Broder Aage, Monn-Iversen, Åse Klevland, Dolly Parton, Bette Midler, Donna Summer, Liv Ullmann og Kirsti Sparboe. Videre mener de at musikkstiler som reggae, pønk, køntri, halling, rock er gammeldags i forhold til skokiian.
Tom Mathisen og Jahn Teigen veksler på å synge. Mathisen formidler det meste i første halvdel av sangen. Siste halvdel synges mest av Teigen.
På innerposen til Den 5te har de tegnet opp hvordan man skal danse skokiian. I VHS videoen Uten en rød tråd (1981) mimer de etter sangen med svart sminke i ansiktet og ditto hvit på leppene. De bruker flasker som mikrofoner. Syv personer i alle aldre danser i bakgrunnen, og deres navn er Gro Mette Garmo, Pål Berglie, Tor Berglie, Tor Garmo, Unn Gilljane, Cecilie Helgesen og Alexander Nicolic.
Århunderets dans!!!!! Alt du trenger er to ben og platens vedlagte kurs. Overrask dine venner, bli kveldens midtpunkt. Dans Skokiika!!!!!

«Skokiian» ble også utgitt i juni 1999 på Prima Vera Show (bonus CD)


== Referanser ==
Mu mu (Prima Vera)

«Mu mu» er en sang med humortrioen Prima Vera, opprinnelig utgitt 18. oktober 1982 på musikkalbumet Ha ha he he ho! (De gærne har'e godt). Sangen ble innspilt 6.-11. september 1982 i Arne Bendiksens Studio. Musikerne på dette sporet var Geir Holmsen (bass), Marius Müller (gitar), Magne Lunde (trommer), Tom Mathisen/Jahn Teigen (synth), og Jahn Teigen (akustisk gitar).I likhet med andre temaer som atomkrig (se Ra-ta-ta (det blir krig)) og kjønnsykdommer (se Alle får no' til jul), ble også temaet rundt seksuelle perversiteter blåst veldig opp i massemedia på starten av 1980-tallet. Prima Vera svarte igjen med humor. Tekstens jeg har åpnet opp øynene for en ku, uten at det «tippes over» for mye. Prima Vera klarte å få mest humoren rundt temaet fram. 
Da Tom Mathisen og Herodes Falsk skrev teksten til «Mu Mu», hadde de tilført den en melodi som de syntes var morsom og som sto bra til teksten. Jahn Teigen som var produsent på Ha ha he he ho! (De gærne har'e godt), hadde lyst til å gjøre om på melodien. Falsk/Mathisen gikk nølende med på det, og angret litt da de hørte resultatet, som i deres ører ble for mye streit pop-melodi.Jahn Teigen synger med harmoni fra Anita Skorgan.

KU Klux Klan i Norge. En spenende sang om kuer.

«Mu mu» ble også utgitt september 2000 på Rest of the best vol 2,5.


== Referanser ==
Miniøya

Miniøya er en årlig musikk- og kulturfestival for barn og unge som arrangeres i Tøyenparken i Oslo, mellom Botanisk Hage, Munchmuseet og Tøyenbadet.Miniøya er et alkohol- og tobakksfritt arrangement som omfatter musikk, dans, teater, dukketeater, litteratur, kunst, film og andre visuelle uttrykksformer. Festivalen har i tillegg til to hovedscenener (Amfiet og Teltet), én teaterscene og flere interaktive telt der barn kan utøve forskjellige aktiviteter. Hovedmålgruppen er barn i alderen to til tolv år med familie. Personer over 16 år må komme i følge med barn og barn under 2 år kommer gratis inn.


== Historikk ==


== Referanser ==


== Eksterne lenker ==
Offisielt nettsted
(en) MiniØya – kategori av bilder, video eller lyd på Commons
Jærtun Lutherske Friskole

Jærtun Lutherske Friskule er en  kristen friskole som ligger på Bryne i Time kommune. 
Skolen ble etablert i 2001 og har omtrent 100 elever fra 1-10 klasse. 


== Eksterne lenker ==
http://jaertun.no/